**Құдайдың жоспарына бағыну үшін не қажет?**

***«Екеуі дереу ауларын тастап, Исаға шәкірт болып ерді.»***

***(Матай 4:20)***

Бәрін тастап, Иса шақырғанда Оның соңынан бірден еріп кету оңай емес. Көптеген адамдар Оның дауысын естіп, соңынан ергісі келеді, бірақ олар ескі өміріне байланып, жібергісі келмейді немесе өздерімен бірге ескі заттарын да ала кеткісі келеді.

Матай мен Марқа Исаның ауларын дайындап жатқан кейбір балықшыларды кездестіргені туралы жазған еді. Бұл жай ғана кездейсоқ кездесу болған жоқ, бұл олардың өміріндегі ең маңызды шешім жасау уақыты болды. Иса оларды Өзінің соңынан еруге шақырған еді, бірақ олар ауларын қалдырып Оның соңынан еру немесе Оның соңынан ермей, ауларымен орындарында қалу туралы таңдау жасауға мәжбүр болды.

Матай мен Марқа бұл жерде балықшылардың Исаның шақыруына қалай жауап бергенін сипаттау үшін «***дереу***» сөзін қолданған. Яғни, олар еш тартынбай, жақсы немесе жаман жақтарын ойлап, таразылап отырған жоқ. Олар осындай мүмкіндіктің пайда болғанына қуанғаны сонша, дереу ауларын тастап, кідіріссіз Оның соңынан ерді.

Джо Стоуэлл өзінің «Мәсіхпен жүру» кітабында біз ақша, уақыт немесе жайлылық сияқты жүрегімізге қымбат нәрселерден бас тарту туралы шешім қабылдағанда, біз Мәсіхке бұл нәрселердің барлығы біз үшін Иса Мәсіх сияқты маңызды емес екенін білдіреміз деп жазған екен.

Киелі кітапта Иса шәкірттерінің Оны емес, керісінше Иса оларды таңдағаны айтылған. Бірақ кейде біз ұстанатын нәрселерден бас тарту қиынға соғады, тіпті олардан Исаның соңынан еру үшін бас тартуымыз керек екенін білсек те, саусақтарымыз қатып, жібере алмайтындай болып қаламыз. Бұл біздің санамыз бен эмоцияларымыздағы шайқасқа, немесе дұрыс нәрсені істеу мен азғыруларға берілу арасындағы күреске әкелуі мүмкін.